यो नमूना बालगृहलाई २०७१ मा गरिएको सरकारी सर्वेक्षणले नेपालभित्र रहेका ४२ हजार सामाजिक संघसंस्थामध्ये उत्कृष्ट ५ को सूचिमा राखिएको थियो । संस्थाकी अध्यक्ष बराल आफैं पनि बालविवाहबाट पीडित हुनुहुन्छ । आफूले भोग्नुपरेको पीडा महसूस गरेर महिला र बालबालिकाको क्षेत्रमा केही गर्ने अठोटका साथ आफ्नै सम्पत्तिबाट बालगृह सञ्चालन गर्न सुरुवात गरेको उहाँ बताउँनुहुन्छ । सामाजिक क्षेत्रमा राम्रो कार्य गर्दै आएको यो संस्थालाई अहिले भने देशभित्र र देशबाहिरका विभिन्न सहयोगी दाताहरुबाट निरन्तर सहयोग प्राप्त हुँदै आएको उहाँले जानकारी दिनुभयो ।
